open-index/open-wikipedia-markdown huggingface dataset:
Salaperäinen Casbah

**Salaperäinen Casbah** () on Rudolph Matén ohjaama brittiläinen draamaelokuva vuodelta 1956. Elokuvan päärooleissa esiintyvät Pier Angeli ja James Hayter. Muissa rooleissa ovat muun muassa Richard Molinas, Anthony Newley ja Christopher Lee. Elokuva sijoittuu toisen maailmansodan loppuvaiheisiin heinäkuussa 1945.

*Salaperäinen Casbah* perustuu tohtori Bernard Victor Dryerin (1918–1995) romaaniin *Port Afrique*, joka julkaistiin vuonna 1948. Romaanin pohjalta elokuvan käsikirjoituksen laati Frank Partos ja John Cresswell. David E. Rose ja John R. Sloan tuottivat elokuvan Coronado Productionsille.

*Salaperäinen Casbah* kuvattiin Technicolor-menetelmällä Algerin Kasbahissa, Algeriassa ja Marokon Tangerissa. Elokuva on André Marannen ensimmäinen elokuva.

Elokuva sai ensi-iltansa kotimaassaan Isossa-Britanniassa 18. kesäkuuta vuonna 1956. Elokuva pääsi teatterilevitykseen myös Portugalissa 21. elokuuta, Yhdysvalloissa 7. syyskuuta, Ruotsissa 17. syyskuuta, Länsi-Saksassa 28. syyskuuta ja Itävallassa marraskuussa. Suomessa elokuva julkaistiin seuraavana vuonna 15. maaliskuuta vuonna 1957. Columbia Pictures toimi elokuvan levittäjänä Isossa-Britanniassa ja Yhdysvalloissa.

## Näyttelijät

## Lähteet

## Aiheesta muualla
* 
* 
*
Buffalo-Depew’n rautatieasema

**Buffalo-Depew’n rautatieasema** on Depewissa New Yorkin osavaltiossa sijaitseva Amtrakin rautatieasema, jolla pysähtyvät Lake Shore Limitedin, Empire Servicen ja Maple Leafin vuorot.

## Lähteet
Police Dog

**Police Dog** on vuonna 1955 julkaistu Derek Twistin ohjaama ja käsikirjoittama brittiläinen rikoselokuva, jonka pääosissa ovat Charles Victor, Nora Gordon, Cecil Brock, John Le Mesurier, James Gilbert ja Christopher Lee. Elokuvan tuotti Harold Huth ja Douglas Fairbanks Jr..

Elokuva kuvattiin Hertfordshiren Borehamwoodissa sijaitsevilla National Studioseilla. Elokuva sai kotimaan ensi-iltansa toukokuussa vuonna 1955.

## Näyttelijät

## Lähteet

## Aiheesta muualla
* 
*
Sega Bass Fishing

**Sega Bass Fishing** on kolikkopelinä sekä Sega Dreamcastille, Windowsille ja kaikille seitsemännen sukupolven konsoleille julkaistu kalastuspeli. Se kehitettiin ensin vuonna 1997 Sega Model&nbsp;3&nbsp;-ohjelmistolle.

Pelin Dreamcast-versio on täysin pelattavissa tavallisella Dreamcast-ohjaimella, mutta se on yhteensopiva myös Sega Fishing Controller&nbsp;-ohjaimen kanssa.

Peli sai kritiikkiä kriitikoilta sen kapeasta luonnosta. Siitä huolimatta se näytti Dreamcastin mahtavat graafiset toiminnot kalojen liikkuessa sulavasti luoden joustavan kalastuskokemuksen. Peli myi hyvin, ja se tuli osaksi Sega All Stars -kokoelmaa.

Peli julkaistiin Wiille alkuvuodesta 2008. Peli julkaistiin myös Dreamcast Collection&nbsp;-kokoelmapelissä alkuvuodesta 2011 sekä PlayStation Networkissa ja Xbox Live Arcadessa lokakuussa 2011.

## Katso myös

* Sega Marine Fishing

## Lähteet

## Aiheesta muualla
*
Okinawa (täsmennyssivu)

**Okinawa** tarkoittaa seuraavia:

*Okinawa, Japanin saari
*Okinawa, kaupunki Okinawan saarella
*Okinawan prefektuuri, eräistä Japanille kuuluvista saarista muodostunut prefektuuri
*Okinawan kieli, Okinawan saarella puhuttava kieli
*Okinawanluhtakana, Japanissa Okinawan saarella elävä lintu
*Okinawan taistelu, taistelu toisessa maailmansodassa Tyynellämerellä Okinawan saarella
*Okinawa (1944), keisarillisen Japanin laivaston Ukuru-luokan saattaja (kaibōkan)
Bahawalpur

**Bahawalpur** (pandžabiksi ja ) on kaupunki Pakistanissa Punjabin provinssissa. Vuonna 2017 kaupungissa oli 682&nbsp;116. Se oli aikoinaan Bahawalpurin ruhtinaskunnan pääkaupunki. Kaupungissa on monia loistokkaita palatseja niiltä ajoilta. 

## Maantiede

Bahawalpur sijaitsee Pakistanin Punjabin provinssissa hieman Sutlejjoelta etelään. Sutlejjoen laakson alluviaalitasanko on hedelmällistä ja tiheään asuttua maatalousseutua. Länteen Bahawalpurista sijaitsee Sindh ja itään aavikkoinen Pat- tai Bar-niminen aavikkoinen alue Sutlejjoen laakson yläpuolella. Pohjoisessa ja lännessä sijaitsee Hakran syvänne.

## Historia

Nykyisen Bahawalpurin alueella oli aikanaan useita historiallisia kaupunkeja. Uch on vanha indoskyyttiläinen kaupunki hieman Bahawalpurin länsipuolella.

Itse Bahawalpur oli entisen Bahawalpurin ruhtinaskunnan pääkaupunki. Ruhtinaskunnan hallitseva Daudopta-suku oli peräisin Sindhin alueelta. Suvun toinen hallitsija Muhammad Bahawal Khan perusti nykyisen Bahawalpurin kaupungin vuonna 1748. Sikhien uhkaamat Bahawalpurin hallitsijat pyysivät apua briteiltä, jotka tekivät ruhtinaskunnasta suojelemansa alueen vuonna 1838. Ruhtinaskunnan kaudelta kaupungissa on esimerkiksi kaksi sen hallitsijoiden palatsia. Bahawalpuriin rakennettiin myös ensimmäinen Sutlejjoen ylittänyt rautatiesilta. Bahawalpurin kaupunkikunta perustettiin vuonna 1874.

Bahawalpur oli brittien alainen ruhtinaskunta aina vuoteen 1947 saakka, jolloin sen hallitsija liittyi Intian jaon yhteydessä Pakistaniin. Se on ollut osa Punjabin provinssia vuodesta 1969.

## Talous
Bahawalpuria ympäröivällä maaseudulla kasvatetaan vehnää, kikhernettä, puuvillaa, sokeriruokoa ja taateleja. Paikallisia teollisuuden tuotteita ovat puuvillaan liittyen puuvillansiemenjauho ja puuvillakankaat. Muita tuotteita ovat esimerkiksi silkki, matot ja saippua.

## Väestö

Bahawalpurin asukasluku oli Pakistanin vuoden 2017 väestönlaskennan mukaan 682&nbsp;116. Vuonna 1998 asukasluku oli 408&nbsp;395. Alueen asukkaat ovat pääasiassa jateja ja balucheja.

## Koulutus
Kaupungissa on toiminut Islamian yliopisto vuodesta 1925. Vuonna 2011 päätettiin perustaa lisäksi naisten yliopisto kohottamalla Sadiq Girls Degree Collegen statusta.

## Lähteet

## Aiheesta muualla
Jerker Lysell

**Jerker Lysell** (s. 27. huhtikuuta 1989 Bollnäs) on ruotsalainen suunnistaja ja sprintin maailmanmestari sekä EM-mitalisti.

Ensimmäisen maailmancupvoittonsa Lysell otti Göteborgin pudotussprintissä vuonna 2011. Falunin EM-kilpailuissa 2012 hän voitti pronssia sprinttimatkalla.  Saman vuoden kesäkuussa hän voitti Sankt Gallenissa järjestetyn maailmancupin sprintin. Maailmancupissa 2013 hän voitti keskimatkan takaa-ajokilpailun Napierissa.

## Lähteet

 
## Aiheesta muualla
* Jerker Lysellin kotisivut
Paavo Turakainen

**Paavo Kalevi Turakainen** (s. 8. helmikuuta 1942) on Oulun yliopiston matemaattisten tieteiden laitoksen emeritusprofessori. Turakaisen erityisasiantuntemus liittyy teoreettisen tietojenkäsittelytieteen alaan kuuluvaan automaattien ja formaalien kielten teoriaan. Uransa aikana hän tutki varsinkin algoritmiseen ratkeavuuteen ja ratkeamattomuuteen liittyviä kysymyksiä. 

Turakaisen vanhemmat ovat Paavo Jalmari Nummela ja Ida Maria Turakainen. Hän tuli ylioppilaaksi Parikkalan yhteiskoulusta 1961 ja valmistui Turun yliopistosta filosofian kandidaatiksi 1965 ja lisensiaatiksi 1967. Hän väitteli siellä filosofian tohtoriksi 1968.  Turakaisen väitöskirjan aihe oli *On Probabilistic Automata and Their Generalizations* () ja sen ohjaajana toimi Arto Salomaa. Turun yliopistossa Turakainen toimi assistenttina 1965–1969 ja matematiikan dosenttina vuodesta 1969. Helsingin yliopiston tietojenkäsittelyopin vt. apulaisprofessori hän oli 1969–1970 ja apulaisprofessori 1970 sekä sovelletun matematiikan professori 1970–1971. Samaan aikaan Turakainen toimi myös Jyväskylän yliopiston tietojenkäsittelyopin professorina.

Turakainen oli Oulun yliopiston matematiikan professori vuodesta 1971 ja jäi eläkkeelle 2000-luvun ensimmäisen vuosikymmenen puolivälissä, minkä jälkeen hän alkoi harrastaa runojen kirjoittamista. Turakainen on ottanut vaikutteita etenkin Eino Leinolta ja kirjoittaa runonsa kalevalamittaan. Syyskesällä 2006 hän voitti Iltalehden rakkausaiheisen runokilpailun, johon lähetettiin yli 4&nbsp;000 runoa. Turakainen on käyttänyt nimimerkkejä Elämän kirjosieppo, Elämänkirjo-Sieppo ja Elämänkirjosieppo.

## Lähteet

## Aiheesta muualla
* Paavo Turakaisen kirjoittamia runoja Kalevalaisen Runokielen Seuran verkkosivuilla
Micah Hyde

**Micah Anthony Hyde** (s. 10. marraskuuta 1974 Lontoo) on englantilainen jalkapalloilija, jolla on myös Jamaikan kansalaisuus. Hän pelasi Jamaikan maajoukkueessa 17 ottelua vuosina 2001–2004.

Englannin mestaruussarjassa Hyde pelasi viiden kauden ajan Watfordin riveissä sekä kolme kautta Burnleyn joukkueessa. Valioliigan otteluita hänelle kertyi Watfordissa kauden 1999–2000 aikana yhteensä 34. Hyde teki niissä kolme maalia.

Kesällä 1995 Micah Hyde pelasi lainasopimuksella kymmenen ottelun ajan Euran Pallossa.

## Lähteet
*Transfermarkt

### Viitteet
Sega Marine Fishing

**Sega Marine Fishing** on kalastuspeli, jossa pelaaja yrittää saada kiinni erilaisia meren huippukaloja. Pelattavuus painottuu niin että pelaajan pitää houkutella kala käymään kiinni syöttiin ja sen jälkeen kamppailla täydellisesti kalan kanssa sekä rullata se veneeseen.

Kun pelaaja nappaa kaloja, hän tienaa avustekortteja. Korteista saatavia tuotteita ovat pelaajan akvaariota varten kerättävät kalat ja esineet, kalastusvälineet, muut veneet sekä lukuisat hassuttelutarvikkeet kuten eriväriset shortsit. Peli sisältää myös kahdenlaista verkkopelimoodia: "Tournament fishingin" sekä "Fish Mailin". Tournament Fishingissä pelaajien täytyy kilpailla siitä kumpi saa isomman kalan kalastettua tietyssä ajassa. Fish mail koostuu lyhyiden viestien kirjoittelusta. Pelaajat voivat vastaanottaa satunnaisia viestejä nappaamalla kaloja.

*Sega Marine Fishingiä* pystyy pelaamaan myös Dreamcastin kalastusohjaimella. Pelaaja voi tässä pelissä myös muokata omaa hahmoaan saamillaan hatuilla, paidoilla ja muilla vaatetuksilla.

## Katso myös

* Sega Bass Fishing

## Lähteet
Framing Hanley

**Framing Hanley** on yhdysvaltalainen rock-yhtye, joka perustettiin vuonna 2005 Nashvillessä, Tennesseessä. Yhtyeen ensimmäinen studioalbumi *[[The Moment]]* julkaistiin elokuussa 2007. Framing Hanley tunnetaan parhaiten kappaleesta ”Hear Me Now”.

## Jäsenet
* Kenneth Nixon: laulu, piano, kitara  (2005-) 
* Ryan Belcher: kitara, piano, taustalaulu  (2007-) 
* Brandon Wootten: kitara, taustalaulu  (2005-) 
* Luke McDuffee: basso, taustalaulu  (2005-) 
* Chris Vest: rummut  (2005-) 

### Entiset jäsenet
* Tim Huskinson: kitara (2005-2007)

## Diskografia
### Studioalbumit
* *[[The Moment]] (2007)
* *A Promise to Burn (2010)
* ''The Sum of Who We Are (2013)

### Singlet
* ”Lollipop” (2008)
* ”Hear Me Now” (2009)
* ”You Stupid Girl” (2010)
* ”Back to Go Again” (2010)
* ”WarZone” (2011)
* ”Criminal” (2014)
* ”Collide” (2015)
* ”Puzzle Pieces” (2016)
Blackstar Halo

**Blackstar Halo** on suomalainen metalliyhtye Tampereelta. Se perustettiin nimellä **Downfall**, jona yhtye toimi vuosina 1998–2009.

## Historia
Timo Eskelinen ja Kalle Tulonen perustivat yhtyeen vuonna 1998 nimellä **Downfall**. Vuonna 2000 yhtye solmi levytyssopimuksen Low Frequency Recordsin kanssa. Sopimuksen puitteissa julkaistiin EP *Dark Parade* vuonna 2001 ja täysimittainen levy *My Last Prayer* vuonna 2002. Vuonna 2005 sopimus purettiin molemminpuoleisessa yhteisymmärryksessä. Vuonna 2006 yhtye julkaisi omakustanne-EP:n nimeltä *Downfall*.

Vuonna 2009 yhtye vaihtoi nimensä Blackstar Haloksi, koska Downfall-nimisiä yhtyeitä on maailmanlaajuisesti lukuisia. Vuonna 2010 julkaistu *[[Illuminated]]* on toistaiseksi ainoa Blackstar Halo -nimellä julkaistu levy. Yhtye on ilmoittanut julkaisevansa vuonna 2019 "Siren" -nimisen levyn.

## Diskografia
### Studioalbumit
*  (nimellä Downfall)
* 
* 

### Muut albumit
*  (nimellä Downfall)
*  (nimellä Downfall)
* 
*
*
*

## Aiheesta muualla
* Virallinen kotisivu
* Soundi-lehden uutinen Blackstar Halosta
* Blackstar Halo Meteli.net-sivustolla
Bossangoa

**Bossangoa** on kaupunki Keski-Afrikan tasavallassa. Se on Ouhamin prefektuurin pääkaupunki, ja vuonna 2003 sen asukasluku oli 36&nbsp;478. Kaupunkia palvelee Bossangoan lentoasema (IATA: **BSN**, ICAO: **FEFS**). Bossangoan roomalaiskatolinen hiippakunta toimii Banguin arkkihiippakunnan alaisuudessa.

Bossangoa sijaitsee noin 300 kilometrin päässä Banguista. Sen halki virtaa Ouhamjoki.

## Lähteet
Tähtien Talli

**Tähtien Talli** on vuonna 1995 perustettu Suomen Hippoksen ylläpitämä suomalaisten ravihevosten kunniagalleria. 

Tähtien Tallissa on toistaiseksi yhteensä 23 hevosta. Lämminverisiä galleriassa on 12 ja suomenhevosia 11. Ulkomailla syntyneitä hevosia on mukana kolme.

Vaikka Suomen raviurheilun perinteet ulottuvat jo 1800-luvun puolelle, painottuvat Tähtien Tallien valinnat viimeisten 20-30 vuoden aikana kilpailleisiin hevosiin. Viimeisin kunnianosoituksen saaneet hevoset ovat Ranch Kelly ja Saaga S jotka liitettiin Tähtien Talliin vuoden 2019 Ravigaalassa.

## Jäsenet

## Lähteet
*Suomen Hippos – Tähtien Talli
Kultaa tai kunniaa – Satsangan rock-vuodet 1973–1979

**Kultaa tai kunniaa – Satsangan rock-vuodet 1973–1979** on Jukka Kuoppamäen kokoelma-albumi, joka julkaistiin 30. marraskuuta 2011 Hype Recordsin kautta. Nimensä mukaisesti kokoelma sisältää Kuoppamäen 1970-luvulla omalle Satsanga-levy-yhtiölleen levyttämiä rock-henkisiä kappaleita. Lisäksi levyä varten äänitettiin kaksi uutta, vuonna 2011 tehtyä kappaletta ”Keskiyön cowboy” ja ”Yhdy lauluun”.

Kokoelma julkaistiin, koska Kuoppamäen Satsangalle levytettyjä albumeita ei ollut aikaisemmin saatavana CD-formaatissa. Myös Kuoppamäki itse on kertonut, ettei ole kuullut vuosiin levyn sisältämiä kappaleita. Tunnetuin levyn sisältämistä kappaleista on aiemminkin CD-muodossa ilmestynyt avauskappale ”Kultaa tai kunniaa”, jolla Kuoppamäki voitti vuoden 1973 Syksyn sävel -kilpailun.

Säestäjänä kappaleilla toimii Castanja-yhtye, lukuun ottamatta vuonna 2011 levytettyjä kappaleita.

## Kappaleet
Kaikki kappaleet kirjoittanut Jukka Kuoppamäki ja sovittanut Kari Hillo, ellei toisin mainita.

# 
# 
# 
# 
# 
# 
# 
# 
# 
# 
# 
# 
# 
# 
# 
# 

Alkuperäisten albumien kappalelähteet:
**[[Wounded Knee (albumi)|Wounded Knee]]* (1973) (5, 8, 9, 12, 13, 14)
**[[Kultaa tai kunniaa (albumi)|Kultaa tai kunniaa]]* (1973) (1, 3, 10)
**[[Aurinkomaa]]* (1974) (2, 6, 7, 11)
**[[Päng päng]]* (1976) (4)

## Tekijät
* Jukka Kuoppamäki – laulu
### Muusikot
**[[Castanja]]**

* Kari Hillo, kitarat, laulu
* Pertti Burman, rummut
* Matti Juva, basso, laulu
* Tapio Leppä, urut, kosketinsoittimet

**Kappaleilla ”Yhdy lauluun” ja ”Keskiyön cowboy”**

* Miika Kurtakko, kaikki instrumentit ja taustalaulu
### Muut henkilöt
* Pekka Nurmikallio, äänitys Microvox-studiolla (kappaleet 1–14)
* Miika Kurtakko, äänitys (kappaleet 15 ja 16)

## Lähteet
Martti Kiilholma

**Martti Johannes Kiilholma** (s. 3. kesäkuuta 1950 Pomarkku) on suomalainen kestävyysjuoksija. Hänen seuransa oli Kankaanpään Urheilijat.

Kiilholma osallistui maastojuoksun MM-kilpailuihin Puolan Chepstowissa vuonna 1976 ja Pariisissa 1980 sekä yleisurheilun MM-kisoihin Helsingissä 1983. Helsingin kisoissa hän edusti Suomea maratonilla, mutta joutui keskeyttämään.

Vuonna 1983 Kiilholma voitti Pohjois-Kaliforniassa ensimmäistä kertaa järjestetyn *California International Marathonin*.

## Henkilökohtaiset ennätykset
*5 000 metriä: 13.47,7, Turku 1978
*10 000 metriä: 28.28,74, Lappeenranta 1980
*10 km tiejuoksu: 28.47, Beverly Hills 1980
*Maraton: 2.13.30, Houston 1984

## Saavutukset
*10 000 metrin SM-pronssia 1980
*Maratonin SM-pronssia 1977
*Maastojuoksun Suomen-mestaruuskilpailut
** pitkän matkan (15 km) SM-hopeaa 1973 ja 1982
** pitkän matkan (15 km) SM-pronssia 1976 ja 1978
** pitkän matkan joukkuekilpailun SM-pronssia 1973
## Lähteet
*

### Viitteet
Kitaroiden

**Kitaroiden** (MMLP 31) on Kari Hillon vuonna 1978 ilmestynyt toinen sooloalbumi. Albumi sisältää tunnettuja pop- ja iskelmäkappaleita instrumentaalisesti kitaralla tulkittuna. Albumin julkaisi Satsanga.

## Kappaleet
;A-puoli
# 
# 
# 
# 
# 
# 

;B-puoli
#  
# 
# 
# 
# 
# 

Julkaistu myös C-kasettina koodilla MMC 31..

## Lähteet
Furtwängler

**Furtwängler** on seuraavien henkilöiden sukunimi:

* Adolf Furtwängler (1853–1907), saksalainen arkeologi ja taidehistorioitsija
* Andreas Furtwängler (s. 1944), saksalainen arkeologi
* Florian Furtwängler (1935–1992), saksalainen elokuvaohjaaja
* Maria Furtwängler (Maria Furtwängler-Burda, s. 1966), saksalainen lääkäri ja näyttelijä
* Philipp Furtwängler (1869–1940, saksalainen matemaatikko
* Wilhelm Furtwängler (1886–1954), saksalainen kapellimestari ja säveltäjä

## Muita merkityksiä

* Furtwänglerin jäätikkö, jäätikkö Kilimanjaron vuorella Afrikassa
In Aménas

**In Aménas** () on kunta (*commune*) Illizin maakunnassa Algeriassa. Asukkaita kunnassa oli vuoden 2008 väestönlaskennassa 7&nbsp;385. Vuoden 1998 väestönlaskennassa väkiluku oli 5&nbsp;286. Kunta sijaitsee noin 1&nbsp;300 kilometrin päässä pääkaupungista Algerista kaakkoon, lähellä Libyan rajaa. In Aménasin lentoasema sijaitsee 8,5 kilometrin päässä kunnan keskustasta itään. 

In Aménasin keskusta on öljy- ja kaasuntuotantolaitosten ympäröimä. In Aménasista alkavat Hassi Messaoudiin päättyvä kaasuputki sekä Haoud El Hamraan päättyvä 626 kilometriä pitkä öljyputki. Noin 25 kilometrin päässä In Aménasin keskustasta lounaaseen sijaitsee Tiguentourinen maakaasukenttä, jota operoivat yhdessä Algerian kansallinen öljy- ja kaasuyhtiö Sonatrach, brittiläinen BP ja norjalainen Statoil. Kaasukentällä alkoi keskiviikkona 16. tammikuuta 2013 yli kolme päivää kestänyt panttivankikriisi, kun raskaasti aseistautuneet islamistit ottivat Tiguentourinen kaasuntuotantolaitoksen satoja työntekijöitä panttivangeiksi.

## Ilmasto

## Lähteet

## Aiheesta muualla
Tšekkoslovakia olympialaisissa

**Tšekkoslovakia** osallistui olympialaisiin ensimmäisen kerran Antwerpenin 1920 kesäolympialaisiin. Tšekkoslovakian viimeisiksi olympialaisiksi jäi Barcelonan kesäolympialaiset 1992. Urheilulajien lisäksi maa saavutti yhden hopeamitalin ja kaksi pronssimitalia olympialaisten taidelajeissa vuosina 1932 ja 1936.

## Saavutetut mitalit
### [[Kesäolympialaiset|Kesäolympialaisista]]

### [[Talviolympialaiset|Talviolympialaisista]]

## Lähteet
Eino Hirvonen

**Eino Hirvonen** (18. heinäkuuta 1902 Kitee – 20. tammikuuta 1988 Helsinki) oli suomalainen talouselämän vaikuttaja, ekonomi ja liikemies. Hän oli Kuusinen Oy:n johtaja 1929–1940, toimitusjohtaja 1940–1948 ja uudestaan toimitusjohtaja 1954–1960 ja puheenjohtaja 1960–1962.  Hän suoritti ekonomin tutkinnon Kauppakorkeakoulussa 1923 ja kauppatieteen kandidaatin (KTM) tutkinnon 1925. Helsingin kauppakorkeakoulun hallituksen puheenjohtajana Hirvonen toimi 1950–1965. Kauppatieteiden kunniatohtorin arvo hänelle myönnettiin 1950.

Hirvonen oli tarmokkaasti mukana monessa Kauppakorkeakouluun liittyvässä toiminnassa. Hän oli KY:n puheenjohtaja 1927–1928 ja 1933–1935. Hän oli Kauppakorkeakoulun koulurakennukseen rakentamisen suurelta osin rahoittaneen toimikunnan puheenjohtaja 1947–1949. Kauppakorkeakoulun hallituksessa hän toimi 1946–1975. Hirvonen toimi myös Superteks oy:n, Ekonomiyhdistyksen, Helsingin tukkukauppiaiden yhdistyksen sekä Suomen tukkukauppiaiden liiton puheenjohtajana sekä Huhtamäki-yhtymän, Liikesivistysrahaston kannatusyhdistyksen, Karjalaisen kulttuurin edistämisäätiön, Kaupallisten ja teknillisten tieteiden tukisäätiön ja Paulon säätiön hallituksissa sekä Suomen kansallisopperan hallintoneuvostossa.  Hirvosen työn mittavuudesta kertovat KY:n, Suomen Tukkukauppiaiden liiton, Suomen Liikemiesyhdistyksen, Suomen Vattuuriliiton, Suomen Ekonomiliiton ja Liikesivistysrahaston kunniajäsenyys ja Suomen Ekonomiliiton kunniapuheenjohtajuus. Tunnustukseksi lukuisista kansalaisansioistaan hän sai mm. Suomen Leijonan ritarikunnan komentajamerkin ja VR4:n. Hirvonen toimi Bulgarian pääkonsulina 1942–1950. Hänelle myönnettiin myös BulgSivAR K, ItTAR K ja RuotsVR K. Sotilasarvoltaan hän oli kapteeni. 

Hirvosen puoliso oli Aili Kuusinen. Heillä oli lapset KTM Jouko Hirvonen ja LKT Petri Hirvonen.

Paulon Säätiö jakaa Eino Hirvonen -stipendiä Helsingin kauppakorkeakoulussa opiskelleille tai opiskeleville kauppatieteen maistereille vientikoulutusta edistäviin tutkimuksiin ja toimintaan.Liikesivistysrahastossa Eino Hirvosella on oma nimikkorahasto.

## Lähteet
Sequel

**Sequel** on Harry Chapinin studioalbumi vuodelta 1980.

Albumin nimikappale viittaa Chapinin ensimmäisellä pitkäsoitolla *Heads and Tales* (1972) olleen kappaleen "Taxi" jatko-osaan. Niinpä LP-levyn kannen takapuolella Chapin on kuvattu Checker-taksin kanssa.

## Kappaleet

Kaikki laulut ovat Harry Chapinin tekemiä. Julkaisija on Chapin Music (ASCAP).

; Sivu 1

# Sequel – 6:35
# I Miss America – 5:20
# Story of a Life – 5:15
# Remember When the Music – 3:50

; Sivu 2

# Up on the Shelf – 3:50
# Salt and Pepper – 4:15
# God Babe, You've Been Good For Me – 3:20
# Northwest 222 – 3:45
# I Finally Found It Sandy – 4:35
# Remember When the Music – Reprise – 3:50

## Kokoonpano

* Harry Chapin – akustinen kitara, laulu, trumpetti: "Up on the Shelf"
* Stephen Chapin – kosketinsoittimet
* John Wallace – basso
* Howie Fields – rummut
* Doug Walker – sähkökitara
* Tom Chapin – akustinen kitara: "Remember When the Music" ja banjo: "Northwest 222"
* Yvonne Cable – sello
* Joe Lala – perkussiot
* Chuck Kirkpatrick – taustalaulu: "Sequel" ja sähkökitarat: "Remember When the Music"
* Howard Albert – syntetisaattorit: "I Miss America", "Northwest 222"

* Taustalaulajat: Stephen Chapin, Doug Walker, John Wallace ja Rhodes, Chalmers & Rhodes (Good Sound Recordsin luvalla)

Jousi- ja puhallinsoitinten sovitukset ja johto:
* Mike Lewis, paitsi 
* "Remember When the Music" ja "Story of a Life": Stephen Chapin

## Tuotantotiedot

* Tuottajat: Howard ja Ron Albert yhtiöstä Fat Albert Productions, Inc.
* Äänityspaikat:
** Criteria Recording Studios, Miami, Florida
** Nimbus 9 Recording Studios, Toronto, Kanada
* Äänittäjät
** Don Gehman ja Chuck Kirkpatrick apulaisenaan Rick Allison (Criteria)
** Jim Frank ja Rick Hrycyna apulaisenaan Mike McCarty (Nimbus 9)
* Remiksaus: Ron Albert, Howard Albert, Don Gehman
* Masterointi: Mike Fuller, Criteria Studios 
* Kansitaide: Christopher Whorf / Art Hotel
* Valokuvat: Ron Slenzak 

## Lähteet

* Harry Chapin LP *Sequel* (Boardwalk Records FW-36872) 1980
Sepp Wiegand

**Sepp Wiegand** (s. 9. tammikuuta 1991) on saksalainen ralliautoilija.

Wiegand kilpaili IRC-sarjassa vuonna 2012 sijoittuen sarjan neljänneksi. Vuonna 2013 Wiegand saavutti uransa ensimmäiset pisteet rallin MM-sarjassa ajamalla kahdeksanneksi Monte Carlon rallissa. 

Kaudella 2014 Wiegand ajoi Esapekka Lapin kanssa Škodan uudella R5-luokan autolla rallin EM-sarjassaa.
Wiegand sijoittui EM-sarjassa toiseksi kaudella 2014 Esapekka Lapin jälkeen. 

## Lähteet

## Aiheesta muualla
*Wiegand at eWRC
Rana Daggubati

**Rana Daggubati** (s. 14. joulukuuta 1984 Chennai, Tamil Nadu, Intia), yleensä pelkästään **Rana**, on intialainen näyttelijä. Hän on esiintynyt hindin-, telugun- ja tamilinkielisissä elokuvissa. Rana sai vuoden parhaan miestulokkaan palkintoja sekä Tollywood- että Bollywood-debyyteistään, vuosina 2010 ja 2011 ilmestyneillä elokuvilla *[[Leader]]* ja *[[Dum Maaro Dum]]*.

Ennen näyttelijänuraansa Rana on työskennellyt myös elokuvatuottajana. Ensimmäinen hänen tuottamansa elokuva oli vuoden 2006 *[[Bommalata]]*, joka sai vuoden parhaan telugunkielisen elokuvan kansallisen elokuvapalkinnon. Vuonna 2006 hän sai myös parhaista erikoistehosteista Nandi Awards -palkinnon elokuvalla *[[Sainikudu]]*.

''The Times of Indian'' järjestämässä äänestyksessä Rana valittiin vuoden 2011 lupaavimmaksi miestulokasnäyttelijäksi Bollywoodissa. Lehti valitsi hänet myös saman vuoden 20:nneksi haluttavimmaksi mieheksi.

## Filmografia

## Lähteet

## Aiheesta muualla
* 
* Rana Daggubatin kotisivut
MM-rallikausi 2013

**MM-rallikausi 2013** oli rallin maailmanmestaruussarjan 41. kausi. Kausi alkoi Monte Carlosta 16. tammikuuta ja päättyi Walesin ralliin 17. marraskuuta. Hallitseva maailmanmestari Sébastien Loeb ajoi kaudella vain neljä kilpailua, joten maailmanmestarin nimi vaihtui ensimmäistä kertaa kymmeneen vuoteen. Autonvalmistaja Ford vetäytyi sarjasta omana tallinaan. Volkswagen liittyi sarjaan omana tallinaan voittaen heti kuljettajien ja valmistajien mestaruuden debyyttikaudellaan. Sarjan mestaruuden voitti ranskalainen Sébastien Ogier, joka varmisti mestaruutensa Ranskan rallissa. Toiseksi sijoittui belgialainen Thierry Neuville ja kolmanneksi suomalainen Jari-Matti Latvala.

## Kilpailukalenteri

## Tallit ja kuljettajat

## Tulokset
### Pistejärjestelmä

### Kuljettajien mestaruus
Yläindeksissä olevat numerot tarkoittavat Power Stagen sijoituksia.

## Lähteet
Kaivokselan kirkko

**Kaivokselan kirkko** oli Vantaankosken seurakunnan kirkkorakennus ja entinen pääkirkko Vantaan Kaivokselassa. Kirkon sisätilat, erityisesti kirkkosali ja aula, vaurioituivat pahoin tuhopoltossa 2006. Rakennus oli siitä lähtien pitkään käyttämättömänä. Seurakunnan pääkirkko on vuodesta 1984 lähtien ollut Myyrmäen kirkko. Kaivokselan kirkko purettiin kesällä 2014.

## Rakennus
Kaivokselan kirkko valmistui 1969 Kaivokselan 1960-luvun aluerakentamisen yhteydessä. Vaalean, tiilijulkisivuisen kirkon suunnitteli arkkitehti Aarne Ehojoki. Kirkko sijaitsi samalla pienellä mäellä kuin vuonna 1966 valmistunut Kaivokselan koulu. Kaikki Kaivokselan 1960-luvun rakennusvaiheen rakennukset, myös asuinrakennukset, ovat Ehojoen suunnittelemia ja Rakennustoimisto A. Puolimatkan rakentamia. Kaivoksela on yksi Vantaan kaupunkikuvallisesti arvokkaista alueista.

Kirkossa ulkoisesti kuutionmuotoiseen kirkkosaliin liittyivät matalat siipirakennukset, jotka kiertyivät pienen sisäpihan ympäri. Puhdasvalettua betonia oleva erillinen kellotorni on kirkon takana kalliolla. Kirkon urut olivat 20-äänikertaiset, vuodelta 1972 ja ne oli rakentanut sotkamolainen Urkurakentamo Tuomi. Alttarilla oli tekstiilitaiteilija Oili Mäen kuvakudos *Tulkaa minun tyköni kaikki*.

## Tulipalo
Kaivokselan kirkko tuhoutui sisätiloiltaan tuhopoltossa varhain sunnuntaina 15. lokakuuta 2006. Kirkkosalin sisustus tuhoutui täysin, liekit olivat lyöneet ulos rikkoutuneesta kirkkosalin kattoikkunasta. Myös rakennuksen aula vaurioitui pahoin. Palolta säästyneet osat kärsivät savu- ja vesivahinkoja. 

## Purkaminen
Vantaankosken seurakunta ilmoitti pian tulipalon jälkeen, että se ei tarvitse Kaivokselan kirkon tiloja ja ehdotti kirkon purkamista. Museovirasto ja Ely-keskus eivät hyväksyneet kirkon siipirakennuksen purkua. Lausunnossaan Museovirasto ei puoltanut myöskään suunnitellun senioritalon kytkemistä siihen. Museoviraston käytössä olleen kuntotutkimuksen mukaan rakennus olisi kunnostettavissa. Tulipalon jälkeen kirkkoa edelleen lämmitettiin, mikä aiheutti huomattavat kustannukset Vantaan seurakuntayhtymälle. Kirkko kärsi myös jatkuvasta ilkivallasta, minkä takia kirkkoon jouduttiin järjestämään vartiointi.

Vantaan seurakuntien yhteinen kirkkovaltuusto päätti kesäkuussa 2011 purkaa kirkon, koska seurakuntayhtymällä ei ole varoja kirkon uudelleenrakentamiseen. Purkupäätöksestä tehtiin valitus, jonka kirkkohallitus hylkäsi tammikuussa 2012. Vantaan kaupungin ympäristölautakunnan rakennuslupajaosto päätti antaa luvan kirkon purkamiseen joulukuussa 2013. Kesällä 2014 aloitettu purkaminen päättyi saman vuoden elokuussa. Kirkon erillistä betonista kellotornia ei purettu. Purkamisen jälkeen kirkon reunaviivat merkittiin tontille ja kirkon paikalla järjestettiin muistohartaus.

## Lähteet
*

### Viitteet

## Aiheesta muualla
Hopeafluoridi

**Hopeafluoridi** (AgF) on epäorgaaninen hopea- ja fluoridi-ionien muodostama ioniyhdiste. Ainetta käytetään fluorauskemikaalina orgaanisessa kemiassa ja lääketieteessä.

## Ominaisuudet
Hopeafluoridi on huoneenlämpötilassa kiinteä kiteinen aine. Se on kidevedettömänä värittömiä tai valkoisia kiteitä. Kidevedettömän muodon lisäksi tunnetaan monohydraatti (AgF·H2O), dihydraatti (AgF·2H2O) ja tetrahydraatti (AgF·4H2O), jotka ovat väriltään keltaisia. Toisin kuin muut hopeahalogenidit, hopeafluoridi liukenee hyvin veteen. Ultraviolettisäteily tai elektrolyysi hajottavat hopeafluoridin hitaasti hopeasubfluoridiksi (Ag2F) ja fluoriksi.

## Valmistus ja käyttö
Hopeafluoridia valmistetaan emäksisen hopeayhdisteen, kuten hopeaoksidin tai hopeakarbonaatin, ja vetyfluoridin välisellä reaktiolla.
:Ag2O + 2 HF → 2 AgF + H2O
:Ag2CO3 + 2 HF → 2 AgF + CO2 + H2O

Hopeafluoridia käytetään orgaanisessa synteesissä fluorauskemikaalina ja se lisää fluoriatomin esimerkiksi elektrofiilisiin alkeeneihin asetonitriilin toimiessa liuottimena. Hopeafluoridin läsnä ollessa allyyliset kloridit reagoivat siloksisyklopropaanien kanssa muodostaen tyydyttymättömiä ketoneja. Lääketieteessä hopeafluoridia voidaan käyttää antimikrobisena yhdisteenä.

## Lähteet
Vallikenttä

**Vallikenttä** on Haminan kaupungissa sijaitseva pesäpallostadion. Haminan Palloilijat pelaa kentällä joukkueidensa kotiottelut. Vallikenttä sijaitsee kaupungin pohjoislaidalla, Reserviupseerikoulun ja Kirkkojärven välissä.

Syksyllä 2015 Vallikentän hiekkatekonurmi pinta uusittiin ja osa vanhasta hiekkatekonurmesta siirrettiin takakentälle. Vuonna 2023 Haminan Palloilijat joutuivat anomaan poikkeuslupaa pelatakseen Vallikentällä seuraavana kautena, sillä kenttä ei täyttänyt vaatimuksia katsomoiden osalta. Kaudella 2024 Vallikenttä oli ainut Superpesis kenttä, jossa ei ollut katettua katsomoa. Superpesis määräsi, että vuoteen 2027 mennessä Vallikentällä täytyi olla katettu katsomo, jotta sitä voitaisiin käyttää Superpesis otteluissa.

## Yleisömäärät
Vallikentän yleisöennätys, 5215 katsojaa, tehtiin 3. kesäkuuta vuonna 1968, Haminan Palloilijoiden ja Vimpelin Vedon välisessä runkosarjaottelussa. Ottelu oli kauden 1968 toiseksi katsotuin ottelu.

## Kuvia

Vallikenttä Haminan Palloilijat pesäpallo field dimensions.webp|Kentän mitat.


## Lähteet
Kimmo Heinonen (poliitikko)

**Kimmo Anssi Mikael Heinonen** (s. 7. maaliskuuta 1977 Seinäjoki) on suomalainen poliitikko ja yrittäjä. Hän on kotoisin Seinäjoelta.

Kimmo Heinonen on Tukkutalo Heinonen Oy toimitusjohtaja ja omistaja sekä valtakunnallisen tukkukauppaketjun Suomen Palvelutukkurit Oy:n entinen hallituksen puheenjohtaja. 

Hän toimi Seinäjoen kaupunginhallituksen puheenjohtajana kaudella 2013–2017, ja valittiin kaudelle 2017–2021 kaupunginvaltuuston puheenjohtajaksi. Lisäksi hän on toiminut Seinäjoen kaupunginvaltuuston jäsenenä vuodesta 2001 lähtien mm.varapuheenjohtajana ja toimi Kokoomuksen valtuustoryhmän puheenjohtajana kuusi vuotta. 
Kaupunginvaltuuston ja kaupunginhallituksen puheenjohtajuuden lisäksi Heinonen on toiminut kymmenissä muissa Seinäjoen kaupungin ja Etelä-Pohjanmaan maakunnan luottamustehtävissä. Heinonen oli myös Suomen Kuntaliiton valtuuston jäsen. Heinonen on puoluetaustaltaan kokoomuslainen ja on toiminut myös Kokoomuksen eri järjestötehtävissä. 

Lisäksi hän on toiminut yhdeksän vuotta Seinäjoen Yrittäjien puheenjohtajana ja Etelä-Pohjanmaan yrittäjien varapuheenjohtajana.Heinonen oli luovuttamassa valtakunnallista Yrittäjyyden monumenttia vuonna 2005. 
Hän oli vuonna 2012 perustetun pesäpallon fuusioseura JymyJussit Oy:n ensimmäinen puheenjohtaja. Nykyään Heinonen toimii Seinäjoen Tangomarkkinoiden puheenjohtajana.

Heinosella on kaksi tytärtä.

## Lähteet

## Aiheesta muualla
* Kotisivu
Johan Hisinger

**Johan Hisinger** (vuoteen 1770 **Hising** tai **Hisingh**; 31. tammikuuta 1727 Tukholma – 19. toukokuuta 1790 Fagervik) oli ruotsalaissyntyinen suomalainen ruukinpatruuna ja vuorineuvos.

Hisinger kuului varakkaaseen ruotsalaiseen Hising(h)-kauppiassukuun, josta suomalainen Hisinger-aatelissuku polveutui. Hänen vanhempansa olivat Mikael Hising ja Margareta Frodbom. Hisinger kirjoittautui Uppsalan yliopistoon vain 10-vuotiaana 1737. Hän aikoi ensin virkamiesuralle ja oli Ruotsin vuorikollegion palveluksessa 1747–1758. Isänsä  kuoltua hän otti kuitenkin 1760-luvun alkuun mennessä yksin haltuunsa tämän osittain omistamat Skogbyn, Billnäsin, Fagervikin, Taalintehtaan ja Björkbodan rautatehtaat Suomessa. Fagervikiin Hisinger muutti asumaan 1758 ja rakennutti sinne sekä useita tuotantotiloja että uuden päärakennuksen, Fagervikin kartanon. 

Hisinger harjoitti myös suoviljelyä ja puutarhahoitoa ja oli puutarhanhoidon uranuurtajia Suomessa. Hän rakennutti Fagervikiin noin vuonna 1760 kasvihuoneen, jollaisia ei ollut koko Uudellamaalla vielä 1820-luvullakaan kuin pari kolme. Suoviljelykokemuksistaan Hisinger laati vuonna 1786 artikkelin *Rön och Försök wid Mossars och Kärrs uppodling* julkaisuun *Hushållnings Journal*. Hän oli myös filantrooppi ja kulttuurin harrastaja, järjesti kartanonsa työntekijöiden lapsille koulumestarin ja hankki ison kirjaston. Hisinger oli Aurora-seuran jäsen ja Henrik Gabriel Porthanin ystävä. Hänet aateloitiin vuonna 1770 nimellä *Hisinger* ja lyötiin Vasa-ritarikunnan jäseneksi vuonna 1775. Vuorineuvos hänestä tuli vuonna 1778. Hisingerin kuoltua Kuninkaallinen isänmaallinen seura teetti muistomitalin hänen kunniakseen.

Hisingerin ensimmäinen puoliso oli vuodesta 1756 Magdalena Catharina Wittfoot (1734–1782) ja toinen vuodesta 1783 Johanna Elisabet Krook (1747–1788). Hänellä oli ensimmäisestä avioliitostaan kaksi tytärtä ja yksi poika, vapaaherra ja ratsumestari Michael Hisinger, joka jatkoi isänsä työtä ruukinpatruunana. Kreivi Johan Fredrik Aminoff oli Hisingerin vävy. Hisingeristä polveutui Suomen aateliin kuulunut Hisinger-Jägerskiöld-suku.

## Lähteet

## Aiheesta muualla
*
*Svenskt biografiskt lexikon
Wilhelm Hisinger

**Wilhelm Hisinger** (1766–1852) oli ruotsalainen kaivostenomistaja, kemisti, mineralogi. Hän tutki Jöns Jacob Berzeliuksen kanssa galvaanisen virran vaikutusta suoloihin. He löysivät vuonna 1803 uuden alkuaineen, ceriumin oksidin.

Hänen setänsä oli Johan Hisinger.

## Lähteet

## Aiheesta muualla
*Nordisk familjebok
*Svenskt biografiskt lexikon
New in Town

**New in Town** (myös **New in Town – valloittava yllätys**; ) on Jonas Elmerin ohjaama yhdysvaltalainen romanttinen komedia vuodelta 2009. Elokuvan pääosia esittävät Renée Zellweger ja Harry Connick, Jr..

*New in Town* sai ensimmäisen ensi-iltansa Israelissa 29. tammikuuta vuonna 2009. Yhdysvalloissa elokuva julkaistiin 30. tammikuuta.

## Juoni

Lucy Hill (Renée Zellweger) on miamilainen sinkkunainen, joka joutuu työmatkalle Minnesotan kylmään New Ulmiin. Tropiikkiseen ilmastoon tottunut Lucy on ihmeissään paikallisten junttiudesta. Lucyn tehtävänä on tehostaa paikallisen tehtaan toimintaa korvaamalla osa työntekijöistä roboteilla. Asiat menevät kuitenkin päälaelleen, kun Lucy saa kuulla pääkonttorista tehtaan sulkemisesta kokonaan. Asukkaisiin, varsinkin erääseen Tediin (Harry Connick, Jr.), pikkuhiljaa lämmennyt Lucy päättää, että tehdas on säilytettävä hinnalla millä hyvänsä.

## Näyttelijät

## Tuotanto
Elokuvan ovat käsikirjoittaneet Ken Rance ja C. Jay Cox. Elokuvan tuottajina toimivat Peter Safran, Darryl Taja, Tracey E. Edmonds, Paul Brooks, Phyllis Laing ja Andrew Paquin. Elokuvan työnimenä oli *Chilled in Miami*.

*New in Town* kuvattiin Kalifornian Los Angelesissa, Floridan Miamissa, Manitoban Selkirkissä ja Winnipegissä 8 miljoonan dollarin budjetilla.

## Julkaisu
*New in Town* julkaistiin 1 941 teatterissa 30. tammikuuta vuonna 2009 ja tuotti avauspäivänään noin 2,5 miljoonaa dollaria. Avausviikonlopun lopussa elokuva oli tuottanut arviolta 6,75 miljoonaa dollaria ja sijoittui kahdeksanneksi.

## Vastaanotto
*New in Town* tuotti kotimaassaan 16 734 283 dollaria ja 12 276 534 dollaria ulkomailla. Elokuva tuotti maailmanlaajuisesti 29 010 817 dollaria elokuvan 8 miljoonan dollarin budjetista.

Elokuvalla on Rotten Tomatoes -sivustolla 28 prosentin ”mätä”-arvosana, joka perustuu 163 arvosteluun. Elokuvalla on Internet Movie Databasessa 5.4 tähteä kymmenestä.

## Soundtrack
### Trailerissa esiintyvät kappaleet:
*Kelly Clarkson - ”Breakaway”
*David Archuleta - ”Crush”
*Ingrid Michaelson - ”Be OK”
*The Kills - ”Cheap and Chearful”
*Lenka - ”The Show”

### Elokuvassa esiintyvät kappaleet:
*Perk Badger - ”Do Your Stuff”
*Donavon Frankenreiter - ”Move by Yourself”
*APM Music - ”I’m Movin’ Ou”
*T. Rex - ”20th Century Boy”
*Katrina and the Waves - ”Walking on Sunshine”
*Renée Zellweger - ”I Will Survive”
*Crit Harmon - "Boss Of Everything"
*Missy Higgins - "Steer"
*Elizabeth & The Catapult - "Race You"
*Brittini Black - "Life Is Good"
*Craig N. Cisco - "On The Other Side"
*Tift Merritt - "Another Country"
*Marty Jensen - "Just Because We're Over"
*Carrie Underwood - "That's Where It Is"
*Moot Davis - "In The Thick Of It"
*Natalia Safran - "Hey You" (feat. Mikolaj Jaroszyk)

## DVD-julkaisut
*New in Town* julkaistiin DVD:lle 26. toukokuuta vuonna 2009. Suomessa elokuva ei päässyt teatterilevitykseen, mutta julkaistiin DVD:lle 25. syyskuuta vuonna 2009. Elokuva on saanut myös DVD-julkaisut vuosina 2011 ja 2012.

## Lähteet

## Aiheesta muualla
* Viralliset sivut. 
* 
* 
* 
* ''New in Town'' Box Office Mojossa. 
* ''New in Town'' Rotten Tomatoes -sivustolla. 
* New in Town . Elokuvauutiset.fi 13.11.2009.
Petter Hjelm

**Petter (Per) Hjelm** (myös **Hielm**; 25. maaliskuuta 1670 Växjö – 1715 Moskova) oli ruotsalaissyntyinen lääkäri, joka tuli vuonna 1705 professoriksi Turun akatemiaan. Samanaikaisesti hän toimi vuodesta 1710 Suomen armeijan lääkärinä ja jäi isonvihan aikana vuonna 1714 Ahvenanmaalla venäläisten vangiksi, jotka veivät hänet mukanaan. Hän kuoli vankina Moskovassa.

Hjelm väitteli lääketieteen tohtoriksi Greifswaldin yliopistossa 1697.
## Lähteet
Eduard Hisinger

**Eduard Viktor Eugène Hisinger** (16. heinäkuuta 1832 Fagervik – 23. lokakuuta 1904 Fagervik) oli suomalainen vapaaherra, ruukinpatruuna, valtiopäivämies ja kasvitieteilijä.

## Henkilöhistoria
Hisingerin vanhemmat olivat Fagervikin patruuna, vapaaherra Johan Fridolf Mikael Hisinger (1803–1883) ja Alexandra Elisabet Bodisco. Hän pääsi ylioppilaaksi yksityistodistuksella Helsingissä 1850 ja opiskeli luonnontieteitä Helsingin yliopistossa valmistuen filosofian kandidaatiksi 1855 ja filosofian maisteriksi 1857. Hisinger suoritti vielä luonnonhistorian opintoja Berliinissä 1856 ja teki kasvitieteellisen opintomatkan Sveitsin Alpeille 1856. Hisinger sai Helsingin yliopiston filosofian kunniatohtorin arvon 1882.

Hisinger oli tilanomistajana Pohjan Brödtorpissa 1858–1899ja Fagervikin ruukinpatruuna hänestä tuli isänsä jälkeen 1885. Hän kehitti Fagervikin maataloutta, mutta Fagervikin ruukin toiminta päättyi hänen aikanaan 1903. Hisinger osallistui säätyvaltiopäiville aatelissäädyssä 1863–1864, 1867, 1872, 1877–1878, 1882, 1885, 1888, 1891, 1894, 1897, 1899 ja 1900.

Hisinger oli naimisissa vuodesta 1858 Constance Johanna Ramsayn (1837–1925) kanssa.

## Teoksia
* *Sieni-kirja : eli Sieni-Kallen osviitta tuntemaan ja käyttämään syötäviä sieniä* ; kirj. E. H., suomentanut Karl Dahlberg. Suomen talous-seura, Turku 1863, näköispainos Vihdin kunta, Vihti 2001
* *Recherches sur les tubercules du Ruppia rostellata et du Zannichellia polycarpa provoqués par le Tetramyxa parasitica. 1, Notice préliminaire*. Helsingfors 1887
* Axel Lille : *On the validity of the fundamental laws of Finland* ; öfversättning af artiklar i Nya Pressen, ombesörjd af Edward Hisinger. Stockholm 1892
* *Bidrag till kännedom om Finlands Libellulider*. Sällskapets pro fauna et flora fennica, Helsingfors 1894
* *Remarquable variété du Nuphar luteum*. Acta Societatis pro fauna et flora Fennica 11, 9. Societas pro fauna et flora Fennica, Helsingfors 1894-1895
* *Öfversigt af Finlands hittils kända Orthopterer jemte korta beskrifningar*. Helsingfors 1894

## Lähteet

## Aiheesta muualla
*Tua Korhonen (6.9.2019) Ensimmäinen kansalle tarkoitettu sienikirja Suomessa (agricolaverkko.fi)
Wegenerin vasta-aurinkokaari

**Wegenerin vasta-aurinkokaari** on harvinainen halomuoto. Se on pitkä kaari, joka kulkee vasta-aurinkopisteen eli taivaalla aurinkoa vastapäätä olevan kohdan ja 22 asteen sivuavien kaarten kautta.

Wegenerin vasta-aurinkokaari syntyy pylväsasentoisista jääkiteistä, eli kiteistä, joiden pääakseli on vaakatasossa. Sen kanssa taivaalla ovatkin aina 22° sivuavat kaaret, jotka muodostuvat samankaltaisista pylväskiteistä. Wegenerin vasta-aurinkokaaren syntyyn kuuluu valon heijastus jääkiteen päätypinnasta, joten sen syntymiseen tarvitaan kiteitä, joilla nämä pinnat ovat kunnolliset. Sen kanssa taivaalla esiintyvätkin samaan aikaan horisonttirengas ja 46 asteen sivuavat kaaret, jotka myös tarvitsevat päätypintaheijastuksen.

Vaikka Wegenerin vasta-aurinkokaari on yleisin vasta-aurinkokaarista, sen voi Suomessa havaita vain noin kerran vuodessa. Haloa ei tiettävästi ole koskaan nähty kokonaisena, ja kaaren horisonttirenkaan alapuolisista osista on melko vähän havaintoja. Kaari on yleensä valkea, mutta kirkkaimmissa kaarissa voi näkyä himmeitä värejä.

Halo on nimetty siitä mallin vuonna 1926 kehittäneen saksalaisen Alfred Wegenerin mukaan. Aiempia havaintoja tunnetaan kuitenkin jo 1500-luvulta.

## Katso myös
* Haloilmiö
* Hastingsin vasta-aurinkokaari

## Lähteet
Natural Boogie

**Natural boogie** on Kari Peitsamon Skootterin albumi vuodelta 1993.

## Kappaleet
# 
# 
# 
# 
# 
# 
# 
# 
# 
# 
# 
# 

## Muusikot
* Kari Peitsamo - laulu, kitara, basso, rummut
* Pantse Haapio - piano (5, 7, 8)

## Lähteet
Meksiko kesäolympialaisissa 2012

**Meksiko** osallistui Lontoon kesäolympialaisiin 2012 102 urheilijan joukkueella. Meksikon lippua avajaisissa ja päättäjäisissä kantoi María Espinoza.
 
## Mitalistit
### Kultaa
* Jalkapallomaajoukkue – jalkapallo, miesten turnaus

### Hopeaa
* Iván García ja Germán Sánchez – uimahypyt, miesten 10 m kerroshyppyjen parikilpailu
* Paola Espinosa ja Alejandra Orozco – uimahypyt, naisten 10 m kerroshyppyjen parikilpailu
* Aída Román – jousiammunta, naisten yksilökilpailu

### Pronssia
* Mariana Avitia – jousiammunta, naisten yksilökilpailu
* Laura Sánchez – uimahypyt, naisten 3 m ponnahduslauta
* María Espinoza – taekwondo, naisten yli 67 kg

## Lähteet
Olivier Burri

**Olivier Burri** (s. 4. syyskuuta 1963) on sveitsiläinen ralliautoilija. Hän on voittanut Sveitsin rallisarjan mestaruuden vuosina 1991–1993 ja 1995. Hän on voittanut Valais’n rallikilpailun kuudesti vuosina 1993–1995, 2001, 2003 ja 2006 sekä Tessinin rallikilpailun vuonna 2002. Vuonna 2013 Burri saavutti uransa ensimmäiset WRC-pisteet ajamalla yhdeksänneksi Monte Carlo -rallissa.

## Aiheesta muualla
* Tulokset eWRC-sivustolla
Kentucky Medal of Honor Memorial

**Kentucky Medal of Honor Memorial** on muistomerkki Louisvillen kaupungissa Kentuckyn osavaltiossa Yhdysvalloissa. Pronssista valmistetun veistoksen on suunnitellut ja veistänyt yhdysvaltalainen kuvanveistäjä Doyle Glass. Veistos on 1,2 metriä korkea ja seisoo metrisen graniittialustan päällä. Muistomerkki paljastettiin veteraanien päivänä vuonna 2001.

Muistomerkki on pystytetty niiden kaikkien kentuckylaisten muistoksi, jotka ovat saaneet Medal of Honor -mitalin. Muistomerkin alustassa lukee Medal of Honor -mitalin saaneiden nimet.

## Lähteet
Lilyhammer

**Lilyhammer** on norjalais-amerikkalainen draamakomedia-televisiosarja. Pääosassa oleva Steven Van Zandt esittää newyorkilaista mafia-jäsentä, joka yrittää aloittaa uutta elämää Lillehammerissa, Norjassa todistettuaan muita mafiajäseniä vastaan oikeudenkäynnissä. Ensimmäinen esityskausi alkoi Norjan NRK1-kanavalla 25. tammikuuta 2012 ja ensimmäinen jakso keräsi ennätysmäiset 998&nbsp;000 katsojaa. Sarjan ensiesitys Pohjois-Amerikassa oli Netflixillä 6. helmikuuta 2012, jolloin kaikki sen kahdeksan jaksoa tulivat saataville. *Lilyhammer* on ensimmäinen Netflixin kautta pääasiassa julkaistavaksi tuotettu sarja.

Norjan ja Pohjois-Amerikan (Kanada ja Yhdysvallat) ohella useat kansalliset televisioyhtiöt ostivat sarjan ja sitä esitettiin syksyllä 2012 muun muassa BBC Four -kanavalla Britanniassa ja SVT-kanavalla Ruotsissa. Sarja on esitetty myös Saksassa, Australiassa, Tanskassa ja Ranskassa. Suomessa sarjan esitti Yle Fem keväällä 2012.

Sarjan toista tuotantokautta alettiin kuvata Oslossa tammikuussa 2013.'

Sarjan kolmas ja viimeinen tuotantokausi julkaistiin vuonna 2014.

## Lähteet
Kari Peitsamon Skootteri (albumi)

**Kari Peitsamon Skootteri** on Kari Peitsamon Skootterin albumi vuodelta 1985.

## Kappaleet
### A-puoli
# 
# 
# 
# 
# 
### B-puoli
# 
# 
# 
# 

## Lähteet
Sora (täsmennyssivu)

**Sora** voi viitata johonkin seuraavista:

* sora, hiekkaa karkeampi kivennäismaalaji
* Sora, OpenAI:n teksistä videoksi -tekoälymalli
* Sora, Kingdom Hearts -pelisarjan päähenkilö
* Sora, japanilainen videopeliyritys
* Sora, OpenAI:n kehittämä tekoälypohjainen videogeneraattori
* Sora, joki Sloveniassa
* sorat, intialainen kansa
* sora, Intiassa puhuttava austroaasialainen kieli
* Sora, sukunimenä:
** Seija Sora (1918–1983), suomalainen näyttelijä
** Totti Sora (1903–1955), suomalainen arkkitehti
** Yrjö Sora, suomalainen Rajavartiolaitoksen eversti ja sodanaikainen rykmentin komentaja
Tule omakseni

**Tule omakseni** () on Richard Loncrainen ohjaama yhdysvaltalainen draamakomediaelokuva vuodelta 2009. Road movien pääosia esittävät Renée Zellweger Anne Deveraux'na, Logan Lerman Georgena ja Mark Rendall Robbiena. Elokuva kertoo voimakastahtoisen naisen haaveesta löytää unelmiensa mies.

*Tule omakseni* perustuu löyhästi George Hamiltonin kertomaan tarinaan hänen nuoruudestaan, kun hän oli ollut äitinsä ja veljensä kanssa tien päällä.

## Juoni

Vuoden 1953 New Yorkissa hienossa ja suuressa kerrostalossa asusteleva Deverauxin perheen äiti Anne (Renée Zellweger) pakkaa tavaransa ja ottaa mukaansa kaksi poikaansa yllätettyään muusikkona työskentelevän aviomiehensä (Kevin Bacon) sängystä toisen naisen kanssa. Dan ei usko vaimonsa häipyvän, koska Anne on tottunut jättämään lasten kasvattamisen perheen palvelijattarelle; hän ei edes osaa sanoa, mitä koulua pojat käyvät. Hän on kuitenkin saanut tarpeekseen miehensä saamattomuudesta ja syrjähypyistä ja nyt lähtö on sinetöity.

Tuhlattuaan suuren osan rahoistaan uuteen siniseen Cadillaciin, äiti ja pojat matkustavat kaupungista toiseen Annen yrittäessä etsiä itselleen uutta miestä, joka voisi elättää heidät. Anne ei itse halua käydä töissä, koska työnteko ei sovi hienolle naiselle. Parasta ennen -päivänsä ohittanut, itsestään paljon kuvitteleva ja kaiken lisäksi huono – vaikkakin rakastava, mutta ei rakastettava – äiti ei tahdo kovin monelle kelvata.

Ympäri Amerikkaa kierrellessään Robbie (Mark Rendall) huomaa haluavansa ryhtyä näyttelijäksi esittäessään koulun näytelmissä Shakespearen luomia henkilöitä ja Annen toinen poika George (Logan Lerman) saa huomiota opettajaltaan kirjoituslahjoillaan. Jatkuva muuttaminen ja koulujen vaihtuminen ei kuitenkaan helpota nuorten elämää, eikä heidän äitinsäkään näytä ajattelevan muita kuin itseään. Annen on aika vihdoinkin aikuistua ja oppia ajattelemaan myös lapsiaan.

## Näyttelijät

## Tuotanto
*Tule omakseni* kuvattiin Marylandin Baltimoressa, Lothianissa ja Uppercossa ja New Mexicon Santa Fessä. Elokuvan kuvakset alkoivat 9. kesäkuuta vuonna 2008.

Elokuvassa käytettiin vuoden 1953 Cadillac Eldoradoa.

## Julkaisu ja vastaanotto
*Tule omakseni* sai ensi-iltansa 12. helmikuuta vuonna 2009 Berliinin elokuvajuhlilla. Kotimaassaan Yhdysvalloissa elokuva pääsi rajoitettuun levitykseen 21. elokuuta vuonna 2009 New Yorkissa ja Los Angelesissa. 4. syyskuuta 2009 elokuva pääsi vähän laajempaan teatterilevitykseen Yhdysvalloissa. Elokuva tuotti maailmanlaajuisesti 3 026 272 dollaria.

Elokuvalla on Rotten Tomatoes -sivustolla 68 prosentin "tuore"-arvosana, joka perustuu 72 arvosteluun.

*Tule omakseni* on julkaistu myös DVD:lle vuosina 2009, 2010 ja 2011.

### Palkinnot ja palkintoehdokkuudet
*Tule omakseni* sai Berliinin elokuvajuhlilla kaksi palkintoehdokkuutta, joista se voitti yhden. Ohjaaja Richard Loncraine voitti Prize of the Ecumenical Jury -palkinnon ja oli ehdolla Kultaisen karhun saajaksi.

## Lähteet

## Aiheesta muualla
* Elokuvan viralliset sivut 
* 
* 
* 
* ''Tule omakseni'' Box Office Mojossa 
* ''Tule omakseni'' Rotten Tomatoesissa
Göran Hjelmman

**Göran Hjelmman** (12. lokakuuta 1898 Viipuri – 8. toukokuuta 1969 Helsinki) oli suomenruotsalainen lääkäri ja professori. 

Hjelmmanin vanhemmat olivat kamreeri Karl Albert Hjelmman ja Ella Anna Aurora Rundgren ja puoliso vuodesta 1925 hammaslääkäri Alli Anna Sofia Lillsunde. Hän tuli ylioppilaaksi 1917 ja valmistui lääketieteen lisensiaatiksi 1926. Lääketieteen ja kirurgian tohtoriksi Hjelmman väitteli 1929. Hjelmman oli Helsingin yliopiston anatomian apulainen 1932–1942 ja professori (vaiht. ruotsinkielinen virka) 1942–1964. Hän julkaisi tutkimuksia anatomian, embryologian ja kirurgian alalta. 

Kirurgisten tautien erikoislääkärin oikeudet Hjelmman sai 1929 ja toimi talvisodassa 7. Sotasairaalan ylikirurgina ja jatkosodan alkuvaiheessa 36. Kenttäsairaalan A-osaston vanhempana kirurgina. Sotilasarvoltaan hän oli lääkintämajuri (1942).

## Lähteet
Hjelmman

**Hjelmman** on muun muassa seuraavien suomalaisten henkilöiden sukunimi:

* Fredrik Werner Hjelmman (1857–1932), laamanni ja senaattori
* Göran Hjelmman (1898–1969), anatomian professori
* Johannes Hjelmman (1861–1940), lääkäri ja professori, Fredrik Werner Hjelmmanin veli
* Leonard Hjelmman (1869–1952), Teknillisen korkeakoulun professori, puolustusministeri
* Sixtus Hjelmman (1869–1949), Suomen ilmavoimien komentaja.